บึ้มปริศนากลางเมืองนิวยอร์ก! เจ็บอย่างน้อย 26 ราย
เมื่อช่วง 20.30 น. ของวันที่ 17 ก.ย.59 เกิดระเบิดที่ย่านเชลซี มหานครนิวยอร์ก บริเวณนอกอาคารพักอาศัยบนถนนที่ 23 ส่งให้มีผู้บาดเจ็บอย่างน้อย 26 ราย
18 ก.ย. 2559

สำนักข่าวรอยเตอร์สรายงาน เมื่อช่วง 20.30 น. ของวันที่ 17 ก.ย.59 เกิดเหตุระเบิดขึ้นที่ย่านเชลซี มหานครนิวยอร์ก บริเวณนอกอาคารพักอาศัยบนถนนที่ 23 ส่งให้มีผู้บาดเจ็บเบื้องต้น 3 ราย ถูกนำตัวส่งโรงพยาบาล ส่วนอาการบาดเจ็บหนักเบายังไม่ทราบแน่ชัด ก่อนที่ตำรวจจะยืนยันว่ามีผู้บาดเจ็บอย่างน้อย 26 ราย หลังเกิดเหตุเจ้าหน้าที่ตำรวจได้นำกำลังเข้าตรวจสอบเบื้องต้นพบว่าระเบิดเกิดขึ้นในกองขยะ และได้สั่งอพยพประชาชนออกจากอาคารพักอาศัย 2 แห่งระหว่างสืบสวน พร้อมแนะนำให้เลี่ยงการสัญจรผ่านพื้นที่เกิดเหตุ
 


